Downloaded from YTS.MX
Official YIFY movies site: YTS.MX
Med et tegn du vinder
hvad du ønsker nu
Er det ikke en dejlig melodi? Goddag.
Jeg hedder Jesper Fårekylling.
Og jeg vil fortælle jer en fantastisk historie.
Den begynder for længe siden.
Faktisk begynder historien med "der var engang for længe siden".
Nemlig. Det er meget bedre. Det er meget mere præcist.
Det udtryk har jeg aldrig forstået. Hvorfor var det kun én gang?
Hvem fortæller historien? Mig eller dig?
- Hvem er du? - Jeg er dig, men ældre og klogere.
Jaså? Hvordan ved du det?
Fordi jeg fortæller historien, efter den er foregået.
Jeg ved præcis, hvad der vil ske dig på dette eventyr.
Jaså? Så lad mig spørge dig, om jeg nogensinde får varmen igen?
Bare gå videre. Så finder du ud af det.
Du er en køn fortæller.
Skal jeg fortsætte?
Værsgo. Fortæl af hjertens lyst.
Tak.
Der var engang for meget længe siden, -
- hvor min rejse førte mig til en yndig lille landsby.
"Mastro Geppetto. Billedskærer, skaber af ure, legetøj og småting."
Småting? Det lyder som et sted for mig.
Munden denne vej.
Og øjet får en streg.
En, to, tre, sig goddag. Klar til dukkeleg.
Tanken driver hen. Jeg savner ham igen.
Skæbnen tung, alt for ung.
Åh, min kære ven.
Jeg ser ham i en drøm. Hvor virker han dog skøn.
Hvis blot min drøm kunne blive til virkelighed.
Skønt jeg aldrig får ...
... hvad i mit hjerte står, kan minderne vel vise vej -
- og sige, hvordan det var, da han ...
... var her hos mig.
Der var leg og latter
bar' et kort sekund
evighedens lykke den var os ej forundt
så minderne forbli'r min bedste souvenir
for minderne om dans og leg
de minder som jeg har om dig
de si'r hvordan det var
da du var her
hos mig
Ja.
Ikke så værst.
Om forladelse, frue.
Tja ...
Så er han færdig, Figaro. Hvad synes du?
Jaså?
Nå, men jeg synes, han ligner ham på en prik.
På en prik.
Åh nej, Figaro. Det er signore Rizzi igen.
Beklager, signore Rizzi. Vi lukkede klokken 18.04.
- Præcis ved solnedgang. - Undskyld, jeg forstyrrer, Geppetto.
Jeg så, lyset var tændt, og ville spørge Dem igen.
Vil De ikke nok sælge mig kukuret med den søde and og den lille alligator?
Uret er ikke til salg, hvilket jeg har sagt mange gange.
Jeg vil betale 20 lire. 30 lire.
Sig prisen, og jeg betaler.
De er uvurderlige. Beklager, men jeg kan ikke sælge mine kukure.
Hvis De ikke kan sælge urene, hvorfor har De så en butik?
Det er indviklet. Måske en spilledåse?
Godaften, Geppetto. Jeg går skuffet herfra.
De forstår det ikke, vel, Cleo? Mine ure betyder alt for mig.
Mine ure er det mest særlige, jeg har skabt.
Jeg lavede dem til min elskede Constanza, -
- og hun elskede hvert eneste af dem.
Hvert eneste af dem.
Men aldrig så højt som hun elskede dig, min kære dreng.
Min kære dreng.
Slut med de triste tanker. Nu er det tid til glæde.
Det er derfor, du har fået et smil. Så du altid vil være glad.
Hvad hedder du?
Du skal da have dit eget navn. Ja, hvad skal det være?
Hvad skal det være?
Jeg skar dig ud af træ.
Jeg lavede dig af pinjetræ.
Du er en dreng lavet af pinjetræ.
Pin-occhio. Pin-occhio. Pinocchio.
Pinocchio. Ja.
Godtager du navnet Pinocchio?
Ja, ja.
Se engang, Figaro. Kan du lide navnet Pinocchio? Ja, ja, ja.
Hallo! Nej!
Lad os danse.
Kalder du det musik?
Du skal ikke være bange, Figaro. Nej.
Nej. Hvorfor ikke? Fordi han godt kan lide dig.
Figaro, nej, nej.
Selv Cleo synes, han er utrolig flot.
Figaro, vær nu ikke sådan en bangebuks.
Åh, Figaro.
Hvad er der?
Ja, det er snart tid, men ...
Lige et øjeblik. Lige et øjeblik.
Ja.
Nu er det sengetid.
Ja.
Godnat, Cleo, min lille vandskat.
Godnat.
Godnat, mit smukke fødselsdagsbarn.
Sikke en smuk, klar aften. Hvor smukt.
Figaro, se lige Pinocchio i måneskinnet.
Han ligner næsten en rigtig dreng.
Se, Figaro. Se engang. Det er ønskestjernen!
Jeg har ikke set en i så ...
Vi må hellere ønske noget, ikke?
Stjerne lys, stjerne klar, den første, som på himlen var.
Jeg ønsker ...
Hvordan siger jeg det?
Jeg ønsker ...
Figaro, vil du vide, hvad jeg ønskede mig? Jeg ønskede ...
Nej. Hvis jeg fortalte dig det, ville du tro, jeg var ...
Problemet med det ur er, at det altid siger tak.
Fik du den? Det siger altid tak. Uret siger tik-tak?
Pyt med det. Klokken er mange.
Men ...
... hvis mit ønske gik i opfyldelse, Figaro, ville det være vidunderligt.
Vidunderligt.
Milde Moses. Han er levende.
Hør nu her. Hvad foregår der?
- Du milde. Du kan gå. - Du milde. Du kan gå.
- Det er løgn. Du kan tale. - Det er løgn. Du kan tale.
- Nej, du kan tale. - Nej, du kan tale.
- Jeg kan tale, og det kan du også. - Jeg kan tale, og det kan du også.
Sådan, sådan, sådan.
Bare tag det roligt. Jeg er her nu. Hvad er ...
Nå ja, jeg kan godt se problemet.
Så sandt jeg lever. En fe!
- Du er da ikke rigtig, vel? - Jo, selvfølgelig. Han er jo levende.
- Og hvem er du så? - Jesper Fårekylling.
Insekt, flanør og livsnyder. Og hvem er du så?
Geppetto udtrykte et ønske dybt fra sit hjerte, og derfor er jeg her.
- Jeg er den gode fe. - Jeg er den gode fe.
- Nej, jeg er den gode fe. - Nej, jeg er den gode fe.
Nu ved jeg, hvad problemet er.
- Vi prøver igen. Jeg er den gode fe. - Goddag, gode fe.
- Det var bedre. Hvad hedder du? - Det ved jeg ikke.
Jeg hørte Geppetto kalde ham Pinocchio.
- Jeg hedder Pinocchio. - Dit hoved er vist lavet af pinjetræ.
Derfor Pinocchio. Perfekt til en dreng med et træhoved.
- Er jeg en dreng? - En dreng af træ.
Jeg formoder, at Geppetto, som trækker torsk i land, er billedskæreren?
Ja, man kan vel godt kalde ham Pinocchios fatter.
- Fatter? - Ja, hans far, du ved.
Hvis Pinocchio altså var en rigtig dreng.
Hvorfor lavede han så en dukke?
Man kan lave en dreng på andre måder, men Geppetto kommer ikke meget ud, -
- så det var det bedste, han kunne gøre.
Jeg er bare en talende fårekylling og bedømmer ikke, hvad der er rigtigt.
- Er jeg rigtig, frøken gode fe? - Ja, du er skam rigtig.
En rigtig levende dukke, som er malet som en rigtig levende dreng.
Næsten det, din far ønskede sig.
Hvornår bliver jeg en rigtig levende dreng?
For det lyder, som om det vil gøre min far glad.
Lille dukke gjort af træ, vi hørte hans ønske sagt på knæ.
Men han er forvirret, det stakkels kræ.
Stjernens lys gav liv til en dreng. En dukkedreng, mens han lå i sin seng.
Men for rigtig at være må han bestå det svære.
Geppetto har gjort sit, og jeg har gjort mit.
Resten kommer an på dig. Du må bevise, at du er tapper, ærlig og god.
- Hvordan gør jeg det? - Lær at skelne mellem ret og uret.
- Men hvordan gør jeg det? - Det siger din samvittighed dig.
- Hvad for en vittighed? - Nej, samvittighed. Navneord i ental.
Samvittigheden er den lille stemme, de fleste nægter at lytte til.
- Derfor er verden, som den er. - Er du min samvittighed?
Mig? Nej, jeg er en fårekylling. Et insekt, ikke et instinkt.
- Vil du være hans samvittighed? - Nej tak, jeg har nok at se til.
Jaså? Jeg ser en fortabt sjæl, et insekt uden fast adresse.
En vagabond, der springer fra kamin til kamin, -
- uden arbejde, fremtidsudsigter eller mening med livet.
Bare fordi man sniger sig ind for at varme sin bagdel -
- og rigtignok er blevet smidt ud et par steder, men ...
- Du siger noget. - Nu skal du høre.
- Kan du skelne mellem ret og uret? - Det kan du bande på.
Jeg er et insekt med en høj moral, uanset hvad du ellers må have hørt.
Så er det afgjort. Knæl, hr. Fårekylling.
Du udnævnes hermed til Pinocchios samvittighed.
- Midlertidige samvittighed. - Udmærket.
Indtil Pinocchio selv har udviklet en.
Du er nu den øverste vogter af ret og uret -
- og betroet rådgiver i fristelsens stund.
Rejs dig, ridder Jesper Fårekylling.
Halløj, nu ligner det noget.
Fuldfør dit hverv på ærens vej, og lad samvittigheden råde dig.
For nu, Pinocchio, min ven, må jeg virkelig tage og gå igen.
Så rimer hun igen. Nu må vi vist klare os selv.
Pinocchio, når en dreng er tapper, ærlig og god, -
- så bliver hans far stolt.
Det vigtigste ved at være rigtig er ikke, hvad man er lavet af, -
- men hvad man har i sit hjerte.
Skæbnen selv
er da din lykkes smed
den blinker til dig ned
fra himlens stjerner
når du ser et stjerneskud
er det himlens sendebud
med et tegn du vinder
hvad du
ønsker nu
Hvad var det? Jeg hørte noget.
Jeg hørte noget.
Figaro, hørte du også noget?
Jeg hørte noget.
Hørte du ...
Hørte du noget, Figaro?
Jeg hørte noget. Ja, det gjorde jeg.
Jeg hørte noget.
Hvad med dig? Cleo, hørte du noget?
- Pinocchio, hørte du noget? - Ja, det gjorde jeg.
Javel. Jeg hørte også noget. Og nu, hvor du kan ta...
Hej, fatter.
Det er mig, Pinocchio.
- Du kan tale! - Ja. Og jeg kan gå.
Hvordan kan du gå? Hvordan kan du tale?
Den gode fe sagde, at du ønskede.
Den gode fe? Den gode fe!
Jeg ønskede jo. Jeg ønskede, at min ...
Jeg ved det godt. En rigtig dreng. Men ved du hvad?
Jeg er næsten en rigtig dreng, og jeg kan blive det.
Jeg skal bare gøre ... en hel masse.
En næsten rigtig dreng?
En næsten rigtig dreng.
En næsten rigtig dreng!
Se dig engang! Du er næsten en rigtig dreng!
Vi kan være ... Vi kan være en familie.
En næsten rigtig dreng! Vi må have musik.
Dans. Kan du danse, Pinocchio?
Fine træsko det ska' du da ha'
og smil og sang og dans den hele dag
jeg limer armen hvis den falder af
det er ingen sag
nej det er ej
Pinocchio Pinocchio hov der var du jo
Pinocchio Pinocchio min lille dreng af træ
Pinocchio Pinocchio
Må jeg have lov? Mange tak.
og du er intet fæ
Og således blev Pinocchio en del af Geppettos lille familie.
Og trods et par mindre familieproblemer ...
... blev de en stabil, velfungerende husstand.
Pinocchio!
Pinocchio, jeg har tænkt over noget.
Måske er det på tide, at du skal i skole.
Er det rigtigt, far?
Far, hvad er den store, skinnende ting?
Det er solen. Den drejer rundt om Jorden hvert døgn. Det er grundlæggende fysik.
Det vil du lære om i skolen.
Her er dine nye skolekammerater og signora Vitelli. Buongiorno.
Geppetto.
Pinocchio! Vent!
Det er så længe siden, at jeg nær glemte det.
Det er din lærebog, og det er et æble til din lærer.
Drej rundt, så jeg kan se på dig.
Du er meget flot.
Pinocchio.
Byen kan være meget forvirrende.
Der er mange snørklede gader, så vær opmærksom.
Hvis du farer vild, så husk, at vi bor to gader fra springvandet.
Jeg kommer lige hjem efter skole.
Jeg er lige her, når du kommer tilbage.
Og vi spiser aftensmad præcis på slaget fem.
Forstået, far. På slaget fem.
Nemlig. Afsted med dig.
Nej!
Nej, Figaro. Så går han afsted.
Min dreng.
Buongiorno, Sofia. Hvordan går det?
Jeg har noget rigtig godt affald til dig.
Sådan der.
Du savner ham allerede, ikke? Ja.
Jeg savner ham også. Ja, allerede. Figaro, savner du ham?
Ja? Det vil være godt for ham at gå i skole.
Skole? Milde Moses, hvad er klokken?
Min første rigtige arbejdsdag, og jeg er sent på den!
Du må ikke spise mig!
Rolig. Jeg kan ikke lide insekter. Jeg foretrækker affald.
Tak. Sikke en lettelse. Jeg troede, jeg var færdig.
- Jeg hedder Jesper Fårekylling. - Jeg hedder Sofia.
- Du er ny i byen. Det er ... - Undskyld, jeg afbryder.
Men jeg er Pinocchios samvittighed og sov over mig.
Vil du gøre mig en tjeneste og flyve mig til skolen?
Sov du på arbejdet? Jeg vidste ikke, samvittighedssager blev udliciteret.
- I gamle dage ... - Jeg skal hen til ham.
Dukken er løs uden en samvittighed. Tænk dig den ballade, han kan lave.
Det vil jeg ikke have på samvittigheden.
Fint, hr. Ret-eller-uret. Hold på hat og briller.
STROMBOLIS MARIONETTEATER
Jamen dog, Stromboli! Den gamle bandit er tilbage i byen.
Gideon, kan du huske, da jeg bandt snore i dig og lod, som om du var en marionet?
Kan du huske, hvordan han slog ...
Gideon, hør engang. Uskyldige børns muntre latter på vej til skole.
Deres tørstende sind haster til lærdommens kilde.
Skole, en ophøjet institution.
Hvad ville denne tåbelige verden være uden den? Se der, en dreng af træ.
En dreng af træ! Se, Gideon. Det er fantastisk.
En levende dukke uden snore!
Sådan noget kunne være en formue værd.
Lad mig se. Hvem ville betale for en levende duk...
Jeg har det. Stromboli! Han vil give hvad som helst for den.
Jeg glæder mig til at komme i skole og lære, hvad alt det her er.
Skynd dig. Vi afskærer ham vejen.
Du godeste. Hvor er jeg klodset. Jeg er dybt bedrøvet.
- Jeg håber ikke, du kom til skade? - Skade?
Ødelagt, knækket, uopretteligt splintret.
Jeg er ikke knækket.
Gudskelov. Du må være lavet af solidt egetræ.
- Pinjetræ. Derfor hedder jeg ... - Alle kan ikke være af kvalitetstræ.
Aha. Du er studeret, kan jeg se. En lærd mand.
Skal du holde forelæsning på universitetet?
Nej, jeg skal i skole og lære en masse, -
- så jeg kan blive en rigtig dreng og gøre min far stolt.
Hvorfor i alverden vil du være rigtig, når du kan blive berømt?
- Berømt? - Ja, berømt.
Jeg taler om teatret.
Rampelys, musik, bifald, berømmelse!
Berømmelse? Men jeg vil være rigtig.
Ja, min dreng, men vidste du, -
- at mange siger, man ikke er rigtig, før alle kender en?
Når man er berømt, er man rigtig. Indtil da er man bare et nul.
Vil du være et nul? Nej! Ingen vil være et nul.
Alle, der ikke er nogen, vil gerne blive til nogen.
Men min far sagde, jeg skulle i skole.
Det siger alle forældre, men han har ikke indset dit geni.
Hvem har brug for uddannelse med den charme, profil og skikkelse?
Han er den fødte skuespiller. Ikke, Gideon?
Ikke kun skuespiller. En iværksætter. Nej, en influent.
Hvor vil din far blive stolt.
- Virkelig? - Selvfølgelig.
Han vil se dit navn i lysreklamerne, to meter højt!
- Hvad er navnet? - Pinocchio.
Pinocchio.
P-I-N-O...
Sikkert et K. Det er lige meget. Det er for langt.
Vi skal have et enkelt, stærkt kunstnernavn.
Bent Birk. Lars Lærk.
Jeg har det. Søren Pind.
Nej, det ville aldrig fungere. Vi spilder dyrebar tid.
- Vil du gøre din far stolt? - Det vil jeg gerne.
Hvad siger du så?
- Godt så, jeg vil være berømt. - Storartet!
Hej diddelidi teatervejen er fri
man lever livet når man er star med bil og villa og lang cigar
hej diddelidum mit kære publikum
i branchen kaldes jeg et geni det er hvad jeg ka' li'
Jeg kan se ham. Lige fremme. Klokken 12.
Undskyld, folkens. Jeg er på gennemrejse.
Tak, Sofia.
- Hvad? - Hvad laver du deroppe, Jesper?
Hvad? Hvem taler vi med? Hvad er en Jesper? Vent ...
Hvor kigger du hen? Siger du, at ...
Ved du hvad, Jesper? Jeg behøver ikke gå i skole.
Jeg bliver berømt i stedet for, og det vil gøre far stolt.
Rolig nu, knægt. Husker du, hvad jeg sagde om fristelser?
- Det er ham. - Nej, Mikkel From er min agent.
Mikkel From? Som en tommelfingerregel, -
- så lyver folk, der kalder sig selv fromme. Især hvis de er agenter.
Så nu, hvor jeg er udnævnt til din samvittighed, -
- siger jeg, at du skal glemme alt om at blive berømt og gå i skole.
Det ønsker din far.
Mikkel From sagde, min far ønsker, jeg bliver berømt.
Som sagt, så lyver Mikkel From.
Men du sagde, at dem, der siger, de er fromme, lyver.
- Hvem skal jeg så tro på? - Det er det evige spørgsmål.
Jeg ville stole på ham, som den gode fe satte på opgaven. Ville du ikke det?
- Jesper Fårekylling, samvittighed? - Så vil jeg gå i skole.
Sådan skal det lyde. Skolen ligger den vej.
Smid hammeren, Pinoke.
Stands her, Pinoke.
De skulle få styr på den løse grus.
En dag kaster et vognhjul en sten op, så nogen kommer til skade.
- Hvad søren betaler vi skat for? - Hvad er skat?
Tænk ikke på det, når du ikke skal være berømt.
Men du skal vide noget om skole.
Du skal høre efter, følge reglerne og gøre alt, hvad læreren siger.
- Er du med? - Ja.
- Kommer du ikke med? - Nej, Pinoke.
Insekter er ikke velkomne i skolen.
De sætter mig i bås med hvepse, kakerlakker og termitter.
Jeg venter på dig her efter skole.
- Så er du hjemme klokken 15.17. - Okay, Jesper.
Hvad sagde jeg?
Han er en god dreng, og den gode nyhed er, -
- at Pinocchio tager det alvorligt at blive tapper, ærlig og god.
Og han lyttede til sin samvittighed. I troede sikkert, jeg havde kvajet mig.
Men gamle Jesper fik reddet den, og fra nu af går det glat.
Ud med dig!
Forsvind. Skolen er for rigtige børn.
Ikke fjollede dukker. Dukker hører til i et dukketeater.
Kom så.
Det var sørens.
Hvad skal det forestille? Få mig ud herfra! Luk mig ud!
- Det er en skandale, en skændsel. - Læreren kan vist ikke lide mig.
Og hvad så? Hans pædagogik er forældet.
Er hans undervisning differentieret og baseret på hjernens udvikling?
Det tror jeg ikke. Han giver ikke plads til forskellige læringsstile.
Han sagde, jeg ikke hørte til der, og de grinede ad mig.
Selvfølgelig. Dukker får folk til at grine.
Din stakkels, misforståede dreng. Forstår du det ikke?
Du passer ikke ind i et traditionelt uddannelsesmiljø.
Du er misforstået ligesom alle andre store skuespillere, der har levet.
Skole er for almindelige, kedelige, fjollede små børn!
Ikke fremragende kunstnere som dig!
Du vil være berømt! Rig og berømt!
- Men min far ... - Du skulle i skole, og det har du været.
Du har været i skole. Du gav det et forsøg.
Og hvad sagde den kloge og lærde skolelærer?
Han sagde, jeg hørte til i et dukketeater.
Ak, et dukketeater. Det siger jo alt.
- Sådan skal det være! - Nej!
Til Stromboli, hvor berømmelsen venter!
Hej diddelidi teatervejen er fri
med overskæg og en hat så smuk med ponyvogn og en gedebuk
hej diddelidum mit kære publikum
med pels i kraven og høj paryk i guldkareten der er man tryg
man køber slik for en hund per styk det er hvad jeg ka' li'
Nej! Pinnochio, du skal ikke høre på ham!
Nej! Du skal ikke høre på ham, Pinoke!
Nej! Pinoke, nej!
Nej!
Klokken er fem. Fem.
Pinocchio burde være hjemme nu. Han må være faret vild og ...
... blevet væk.
Kom så, alle sammen. Ja, også dig, Figaro.
Jeg har ikke forladt butikken siden ...
Nå, men ...
... vi er nødt til at finde Pinocchio.
Mine damer og herrer!
Til at fuldende min fremragende forestilling -
- vil Stromboli, den mesterlige showmand -
- og verdens største maestro inden for teatret ...
Det er mig.
... og med særlig tilladelse fra direktionen ...
Det er også mig.
... præsentere noget for jer, som I helt bestemt vil nægte at tro.
Jeg præsenterer verdens ottende vidunder, -
- den eneste marionet, som kan synge og danse uden hjælp af snore.
Dukken, der tror, han er en dreng.
Så det er sandt. Stromboli har fået sine beskidte fingre i en magisk dukke.
- Du har min medfølelse. - Vil du have den tilbage?
- Du er sød. - Jeg hedder Pinocchio.
Jeg vil være berømt, så jeg kan blive en rigtig dreng og gøre min far stolt.
Jeg hedder Fabiana og bliver aldrig berømt.
Medmindre jeg kan komme væk fra det her elendige dukketeater.
Glem det. Det har bare været en hård dag. Undskyld.
- Hvorfor har jeg snore på? - Det er en del af forestillingen.
Et af Strombolis påfund i sidste øjeblik. Se her. Slipstik.
Du har ikke mødt Sabina, vel? Jeg tror, I kunne blive venner.
Hun ser ud til at have stærke ben.
Dine ben ser også solide ud. Er de af pinjetræ?
- Ja, men de bliver snart rigtige ben. - Prøv dem af i aften.
- Knæk og bræk. - Skal jeg?
Nej, ikke rigtigt.
Har du slået dit ben?
Det er en lang historie, men det bliver bedre hver dag.
Den eneste marionet, som kan synge og danse uden hjælp af snore.
Dukken, der tror, han er en dreng.
Den helt enestående Pinocchio!
POLKA VÆLG EN MELODI
Der' ingen bånd der binder mig og ingen holder på mig nej
Den dumme dukke.
En gang til.
Der' ingen bånd der binder mig og ingen holder på mig nej
før var jeg i slaveri men nu er det forbi
hej hop og hiv og sving jeg kan gå hvorhen jeg vil
glad hopper jeg omkring li'som jeg er tosset til
der' ingen bånd der binder mig og ingen holder på mig nej
jeg er altid glad fordi jeg er så fuglefri
der' ingen bånd på mig
Tak. Tak. Tak.
Grazie. Tak.
Nok er jeg ingen ballerina men jeg har rytmik
selvom jeg må danse solo har jeg romantik
halvt men'ske halvt marionet jeg øver på min piruet
jeg danser som jeg bedst ka' li' hvert enkelt skridt det gør mig fri
for jeg har min dans og drøm om min plié
man ser til by og lands mit spring og grand jeté
de smiler i det små for skønt jeg kan ej gå
så har jeg jo min
dans
jeg ta'r en tango og så en salsa
en lille rumba til sidst en cha-cha-cha
en paso doble en quickstep en two-step foxtrot
merengue bachata en mambo en bomba en plena en samba
kathak kabuki med mer'
du skal bruge din fod lidt musik og lidt mod
dansen den venter i rytmernes flod
du skal bar' gi' dig hen gå i barndom igen
for du kan kan ka' mer' meget mer' end de ser
Hvad er det for noget pjat? Ingen optræder gratis her.
Pak nu. Vi tager afsted om en time.
Og dig ...
Min lille Pinocchio.
Jeg var dødsensbange for, at du var blevet væk eller stjålet.
Og det kan vi ikke have, vel? Vi tager afsted om en time.
- Sådan. - Luk mig ud!
- Det er dit hjem. - Hjælp!
- Hvor jeg altid kan finde dig. - Åh nej. Nej!
Jo, det er mig, du tilhører.
Slip mig ud herfra! Hjælp! Far!
Far? Ingen forældre vil have en særling som dig.
Nej!
Forældre vil have et rigtigt barn.
Jesper! Far! Hjælp!
Nej! Hjælp!
Jeg beder dig!
Min lille træguldgrube.
Pinocchio!
Geppetto! Jeg er her i glasset!
- Pinocchio! - Geppetto!
Pinocchio!
Figaro og Cleo, hvor kan han være?
Pinocchio!
Geppetto!
Pinocchio. Pinocchio.
Jeg er heroppe. I loftet.
Stromboli er en forfærdelig, ond mand. Men vi vil hjælpe dig.
- Lad mig være. - Vi vil få dig ud af buret.
Hørte du, hvad jeg sagde? Vi vil hjælpe dig.
Pinocchio, se på mig. Du kan godt stole på mig.
Du er et menneske, og det eneste menneske, jeg kan stole på, er min far.
Jeg kan godt lide din måde at danse på. Vi har ikke hilst på hinanden.
- Jeg hedder Sabina. - Jeg hedder Pinocchio.
Tak, fordi du fik min næse fri.
Som man siger, så skal forestillingen fortsætte.
- Du danser vidunderligt. - Tak.
Trist, at vi skal mødes under disse forfærdelige omstændigheder.
Stromboli sagde, jeg kunne tage hjem og fortælle, jeg er blevet berømt.
Men så låste han mig inde.
- Så nu stoler du ikke på nogen? - Jeg stoler på dig på en måde.
Tak. Jeg skal prøve at gøre mig fortjent til det.
Kan du se nøglen på væggen? Det er nøglen til buret.
- Vi må have fat i den og få dig ud. - Men så kan du få problemer.
Pinocchio, må jeg betro dig noget?
Når vi når til den næste landsby, vil dukker og dukkeførere -
- tage de penge tilbage, som Stromboli stjal fra os, og flygte.
- Flygte? - Ja. Stikke af.
Og så vil vi starte vores egen forestilling.
Og vi vil behandle alle i truppen retfærdigt og venligt, og ...
Hvad foregår der her?
Pinocchio. Min lille Pinocchio.
Er alt i orden? Du må hellere få sovet.
I morgen har vi en stor forestilling i Siena.
De elsker dukker i Siena. De vil give os masser af penge.
Bare for at være sikker på, at der ikke sker nogen gale løjer.
Undtagen på scenen. Der skal der være masser af løjer.
Nå, det var vist det. Det er sådan, det ender.
Jeg sulter ihjel i et sylteglas. Jeg troede, jeg ville blive 103 år.
Det var ikke sket, hvis jeg ikke var gået ind i samvittighedsbranchen.
Så sandt jeg lever. Strombolis marionetteater.
Gad vide, om Pinoke fik en chance for ...
Pinoke! Pinocchio! Herhenne! Det er Jesper!
Det er utroligt. Vi er så tæt på og alligevel så langt væk.
Det var sørens.
Pinocchio. Hør her.
Jesper! Hvor er jeg glad for at se dig. Stromboli låste mig inde i buret.
Den er godt og grundigt låst. Det var nok ikke det, du ville, -
- da du besluttede dig for at blive berømt?
Det er ikke min skyld. Jeg ville ikke være berømt.
Beklager. Det er ikke sådan, jeg husker det.
Men jeg ville ikke være berømt. Jeg ville gå i skole.
- Hallo. - Det er rigtigt.
Jeg kunne ikke fordrage, at folk jublede og klappede.
Hvad sker der, Jesper?
Det er vist en slags fe-magi.
Lige for næsen af os. Sagen er, at en løgn kan ændre folk.
Derfor fortæller jeg dig den mest ærlige og sandeste sandhed nogensinde.
Tro mig.
Ups. Det sidste var ikke sandt. Men det var alt det, jeg sagde inden.
Jesper, er alt i orden?
Mere eller mindre. Drop så de løgnehistorier.
- Jesper, kan du se den nøgle? - Ja.
Det er nøglen til buret. Kan du nå den?
Den kan jeg umuligt nå.
Jesper, vil du høre noget?
Jeg vil ikke være en rigtig dreng.
Jesper, er alt i orden?
Ja, men sig mig, om det var en ægte løgn eller en snydeløgn?
Det var ikke en ægte løgn. Jeg skulle have fat i nøglen.
Undskyld, Jesper.
Pinoke, kan du huske, hvad den gode fe sagde?
Det handler ikke om det ydre.
Man er rigtig i sit hjerte. Det er det, det handler om.
Men tak for undskyldningen.
Undskyld, jeg ikke hørte efter uden for skolen.
- Jeg har dig. - Tak. Sving mig hen til låsen.
Næsten. Pletskud!
- Milde makrel! Vi klarede det! - Ja, milde makrel. Hvad er det?
Der er ikke tid til at tale om fisk. Lad os nu få dig hjem.
Jeg mødte nogle søde mennesker. De hjalp mig, uden de behøvede det.
- Sådan noget gør venner. - En var en dukke. Hun hed Sabina.
Javel, en dukkeven. En ligesindet.
- Er ligesindede venner? - Ikke altid, Pinokes.
Man skal passe på, for ligesindede i en gruppe vil nogle gange presse ...
Jesper? Hvor blev han af?
Hold da op! Se, hvad vi har samlet op på gaden.
En lille dreng af træ!
Se engang. Han er lavet af træ.
Jeg hedder Slaphans. Hvad hedder du, Knast?
- Jeg hedder Pinocchio. - Pinocchio?
- Pinocchi-hvem? - Pinocchio.
Fortæl, Knast. Hvorfor er du lavet af træ?
Fordi jeg er en dukke, men jeg kan blive en rigtig dreng.
Jeg må sige, at du er kvik af en dukke at være.
Kun de klogeste knægte kender til opsamlingen.
- Hvad for en opsamling? - Opsamlingen til øen, din klods.
Man skal stå ved et øde vejkryds efter mørkets frembrud.
Du stod på hjørnet, så du blev samlet op.
Javel. Men jeg skal finde min samvittighed.
- Samvittighed? - Hvorfor er det sjovt?
Samvittighed er det sidste, du vil have med til Pjækkeland.
Pjækkeland? Er det der, I skal hen?
Det kan du lige bande på.
Det er det sjoveste sted i verden. Ingen pansere, forældre eller regler.
Man kan splitte hele stedet ad, uden at nogen siger noget.
BESØG PJÆKKELAND GRATIS!
Hørte jeg rigtigt?
- Du vil gerne forvandles, så at sige? - Ja.
Så er det heldigt, du skal med os, -
- for Pjækkeland bliver en oplevelse, der vil ændre dit liv.
Du vil helt sikkert ikke være en dukke længere.
- Er det rigtigt? - Ja. På æresord.
Det lyder rigtignok sjovt, hr. Kusk.
Men jeg stoler ikke på dig.
Hvad for noget?
Nå, unger. Det lader til, at vi har en tvivler iblandt os.
En lyseslukker, som ikke tror på at have det sjovt.
Hvem tror ikke på livsændrende oplevelser?
- Skal vi stikke halen mellem benene? - Nej!
Tag I bare afsted. Jeg tager med en anden gang.
Beklager. Sådan fungerer det ikke.
Det eneste der presserer er det at de er fler'
hvis ikke du er li'som dem er der intet for dig her
og glem mig men stol på dem
der' ingen her der løber hjem
for nu' det nu tag et skridt
vil du med på vores ridt? valget det er dit
er du en lyseslukker? den kedelige gæst?
vi trodser sammen regn og slud men i din blæst går lyset ud
du står for skud og ødelægger alles fest
- drenge de vil ha' mer' - de vil ha' mer'
og piger ka' li' drenge som dem her
alt det der rabalder samvittighed der kalder
den kan ikke bruges til noget her
Hvor kedeligt.
så leg leg ud og leg
slid og kvaler gå jeres vej
leg leg ud og leg
det er tid til leg
så sig hvad passer dig?
Godt så.
Jeg siger, at vi tager ...
... afsted.
Godt så. Pjækkeland venter.
Pinocchio! Nej!
Velkommen til Pjækkeland!
Gå bare ind! Nyd turen og se forestillingen!
Her er så meget sjov, der vil få jer til at smile!
Og der er ingen, der siger nej.
Se lige der, Knast.
PJÆKKELAND
SLÅ BREMSERNE I!
- Sodavand! - Se der! Gratis sodavand!
Værsgo, de herrer. Få en tår over tørsten. De er gratis.
I får to hver. Drik ud.
- Der er masser af sodavand! - Ja! Et helt livs forbrug af sodavand!
Stik mig den sodavand!
Den knægt er tosset.
SUKKERTOPPEN
Godt klaret, Pinoke.
HØJT TIL LOFTET
LANGE FINGRE
Se lige de unger. De snupper alt fra den biks.
Giv mig den.
SKODSKOLE
Skub!
GRATIS MURSTEN
Hey, Knast!
Der kom godt nok fut i det fjols!
FORAGT-HJØRNET HOLD MUND! JEG HADER DIG!
HOLD MUND! DIN TABER!
TAG ET SKILT OG FORNÆRM NOGEN
Dem kan jeg godt lide.
URHAMMEREN
Vi må komme tilbage og smadre nogle ure.
De ligner min fars ure.
Er det rigtigt? Se her.
Pletskud!
- Så er det din tur. - Nej tak.
Noget siger mig, at min far ikke ville synes om, at jeg er her.
Alt det der rabalder samvittighed der kalder
den kan ikke bruges til noget her
så leg leg
leg leg ud og leg
Det var forkert af mig at sende ham i skole som en rigtig dreng.
Det skulle jeg aldrig have gjort. Hvad pokker?
Sofia, er det dig? Hvad er der?
Hvad går det her ud på? "Pjækkeland." Pjækkeland?
Er det der, Pinocchio er?
Du godeste. Det er alvorligt. Det er en katastrofe!
Sådan der. Er jeg god, eller hvad?
Her er utrolig stille. Hvor tror du, alle børnene blev af?
De er her et sted. Hvad rager det dig?
De er alligevel nogle tabere. Fireren i hjørnet.
Se engang. Endnu et perfekt stød, hvis jeg selv skal sige det.
Gad vide, hvor de alle sammen er henne.
Hvad i alverden går det ud på?
Pokkers! Jeg snittede den.
Der er noget galt med bordet. Det står skævt eller sådan noget.
Så er det din tur, Knast.
Der er noget, jeg har villet spørge dig om.
Hvorfor smadrede du ikke nogen af de kukure?
En rigtig dreng ville elske at smadre de ure.
Det føltes bare ikke rigtigt.
Hør lige dydsmønsteret.
Du er vist ikke blevet forvandlet til et fjols endnu.
Jeg vil ikke være et fjols. Jeg vil være en rigtig dreng.
Med din opførsel kan du blive en halv rigtig dreng.
Det ser ud til, at du stadig har en samvittighed.
Gid jeg stadig havde en samvittighed.
Pinocchio!
Hvad foregår der med alle de æsler?
Du godeste. Det er, som om jeg er røget lige lukt i helvede.
SOLGT TIL SALTMINERNE
Kom så, rakkerpak!
Jo før æslerne kommer til saltminerne, jo før får jeg min betaling.
Det er ikke i orden at råbe, lige når nogen skal til at støde.
Kom over det.
Det er en god taktik at psyke sin modstander. Alle kneb gælder.
Du tager fejl, Slaphans. Det kalder jeg stadig snyd.
Helt ærligt. Når man hører på dig, -
- skulle man tro, der ville ske os noget skrækkeligt.
Samvittighed, klart.
Sikke noget vås.
Slaphans, måske skal du lige ...
Ligner jeg måske et æsel?
Det gør du godt nok!
Du lyder som et æsel ...
Var det der mig?
Hjælp mig! Jeg er blevet snydt! Jeg er blevet narret!
Hjælp mig!
Kald på nogen! Hjælp mig!
Mor! Mor!
Åh nej! Hvad sker der? Hvad skal jeg gøre?
Hjælp! Jesper!
Jesper! Jesper!
Lad os komme væk herfra. Alle børnene bliver til æsler ...
- Åh nej! Også dig? - De møgunger!
Der er drengen af træ. Fang ham!
- Kom så, Jesper! - Det må du nok sige. Lad os smutte!
Der er de!
Hurtigere! De må ikke komme ned til havet!
- Åh nej. Vi er fanget. - Nej, vi er ej. Tænk positivt.
Nu!
Pokkers. Et æsel af træ ville have været en formue værd.
Nogen har tabt en tønde salt i vandet.
Du er i havet. Havvand er salt.
- Svøm nu. Sving med armene. - Sådan her?
Sådan, Pinoke. Lad os komme væk.
- Vi vil ikke støde på Monstrum. - Hvem er Monstrum?
Et havuhyre. Han sover oven på vandet.
Han er så stor, at han ligner en ø. Land i sigte!
Far? Det er mig, Pinocchio. Jeg er hjemme.
Måske sover han.
Se engang. Alle hans ure er væk.
Hvad tror du, der er sket med ham?
- Han sejlede ud på havet. - Sejlede han ud på havet?
Nemlig. Han sejlede ud på havet. Taler jeg ikke tydeligt?
- Hvordan, Sofia? - Hvordan tror du? I en båd.
Han skulle til Pjækkeland for at lede efter Pinocchio.
Så han solgte alle sine ure og købte en båd.
De ure betød alt for ham. De var hans livsværk.
Hold da op. Solgte han sine ure for at finde mig?
Nemlig, knægt.
Du betyder mere for ham end hans elskede ure.
Mere end noget andet.
Afsted!
Jeg kan ikke se Geppetto.
Gid jeg tager fejl, men det ligner Stromboli.
Skynd dig ned under broen.
Se der. Det er Sofia.
Jeg padler ud og hører, om hun ved, hvor Geppetto sejlede hen.
Hold dig ude af syne.
Pinocchio!
Sabina? Hvor er jeg glad for, det er dig.
Se engang. Du har fået nye ører.
Ja, og en ny hale.
Det Ny Marionet-Familieteater har et meget vigtigt tilbud til dig.
DET NY MARIONET-FAMILIETEATER
- Har I startet jeres eget dukketeater? - Ja.
I aftes anholdt politiet Stromboli og satte ham i fængsel.
Det Ny Marionet-Familieteater! Det kan jeg godt lide.
Men der er mere. Det ville være en ære, hvis du ville være med i forestillingen.
- Vil I have mig med i forestillingen? - Ja, med æselører og det hele.
- Og du skal være vores hovednavn. - Virkelig? Det ville være vidunderligt.
Men ...
Jeg er nødt til at blive og finde min far.
Noget siger mig, at det er den rette beslutning.
Det er det helt bestemt. Jeg er stolt af dig, knægt.
- Og se der. Dine æselører er væk. - Ja, mine æselører er væk.
- Og din hale. - Begge dele er væk.
Vi må videre.
Måske ses vi næste år, når vi optræder i Siena?
Det håber jeg.
Vi ses næste år.
Og Pinocchio, hils endelig din far fra mig.
- Også fra mig. Når du finder ham. - Det skal jeg nok.
Det havde jeg nær glemt. Sofia sagde, at Geppetto sejlede mod syd.
Hun vil flyve os ...
Vent lige et øjeblik.
Lad os få noget på det rene, hr. Fårekylling.
Jeg vil flyve dig, ikke ham. Jeg kan ikke bære en tung træklods.
- Hvad skal vi gøre? - Jeg har en idé.
Ingen både. Kun vand, så langt øjet rækker.
Vi finder ham. Tænk positivt.
Hvad? Pinoke, hvad sagde hun?
Det hørte jeg godt. Men hvad ...
- Sofia? Kan du se noget? - Ja, ja, ja.
Jeg kan se en lille båd.
- En lille båd? - Ja, en jolle.
- Hvad er en jolle? - En lille båd.
Geppetto! Jeg kan se Geppetto!
"Ge-pe-to." Geppetto! Hun kan se far!
Det er Geppetto!
Far! Det er mig, Pinocchio!
Far!
Far, det er mig, Pinocchio!
Far, det er mig!
Hørte du noget, Figaro?
Jeg må være tosset. Jeg troede, jeg hørte Pinocchio.
Jeg må sidde og dagdrømme.
Far! Det er mig, Pinocchio!
Far!
Pinocchio? Løber han på vandet?
Det er et mirakel. Pinocchio!
Pinocchio! Du er tilbage!
Ja, far, jeg er tilbage. Jeg kommer hen til dig.
Nej, jeg kommer hen til dig.
Det er et mirakel. Se engang. Kan du se det, Cleo?
Se, Cleo og Figaro. Han kan løbe på vandet.
Selvfølgelig kan han det. Han er lavet af træ. Jeg kommer nu!
Far! Undskyld, jeg ikke kom hjem, efter jeg blev smidt ud af skolen.
- Blev du smidt ud af skolen? - Ja, for at være en dukke.
Så kom jeg med i et dukketeater og blev berømt.
- Blev du berømt? - Næsten.
Jeg dansede og tjente masser af penge.
Så blev jeg bortført og låst inde i et bur, -
- og jeg måtte lyve, så min næse voksede, og jeg kunne flygte.
Men så blev jeg samlet op af en vogn og kørt til Pjækkeland, -
- hvor jeg lærte at drikke noget, jeg har glemt.
Men Pjækkeland var skidt, for jeg fik æselører -
- og blev jagtet af tågevæsner, som ville sælge mig til saltminerne.
Men Jesper hjalp mig, og vi svømmede ind til kysten, -
- hvor du havde solgt dine ure for at købe en båd og lede efter mig.
Og nu er vi her!
- Gjorde du alt det på én dag? - Ja.
Jeg har ikke nået en brøkdel af det på et helt liv.
Undskyld for alle de problemer, jeg har skabt.
Nej, Pinocchio, min dreng. Du er tilgivet.
Jeg er bare glad for at se dig i god behold.
Nu kan vi tage hjem igen og være sammen.
Vi bliver en stor, lykkelig ...
Monstrum! Det er Monstrum!
Det var sørens. Han sover.
Vågn op! Min ven er derinde! Luk så op, din store klump!
Far! Far!
Pinocchio! Blev du også slugt?
Far! Far!
Tag fat i den her.
Jeg ramte min dreng af træ med et stykke træ.
- Åh, Pinocchio. - Hej, fatter.
Pinocchio, hvor er jeg glad for at se dig.
Hvor er jeg glad for at se min dreng.
Figaro, du er her også. Og Cleo.
Ja, vi er alle samlet igen. Er det ikke dejligt?
Men det er lidt mærkeligt at være inde i maven på en hval.
Men vi klarer os. Her er dog lidt fugtigt, ikke?
Far, din båd flyder stadig.
Ja, det er en god lille båd.
Når Monstrum åbner munden, kan vi sejle ud herfra.
Det ved jeg nu ikke, Pinocchio. Se lige alt det skrammel.
Det ser ud, som om alt kommer ind, men intet kommer ud, -
- undtagen den anden vej, men det er ikke en god udvej.
- Hvad er der inde i lanternen? - Ironisk nok er det hvalolie.
Nemlig. Jeg har en idé.
Nu!
- Vi gjorde det, far. Se al den røg. - Det er pragtfuldt.
Lad os få vores båd på plads.
Luk op, jeg skal ind! Jeg siger, luk op!
Sesam, sesam, luk dig op.
Der kan man bare se.
Nej, nej, nej!
Se, far!
Jeg tror, røgen begynder at irritere ham.
Den kilder nok i hans næse.
Pinoke!
Jesper! Tag fat!
- Hvem er Jesper? - Min samvittighed.
- Er den fårekylling din samvittighed? - Ja, og det er ikke en nem opgave.
Gør dig klar, far.
Pinocchio!
Far! Far!
Nej!
Figaro og Cleo, jeg har far.
Pinoke!
Jesper, gudskelov. Jeg troede, du var færdig.
Se der. Han nyste os ind mod land.
Nu kommer han!
Hold fast, alle sammen!
Hurtigere, Pinoke! Få fart på de træsko!
Du er der næsten, Pinoke.
- Far? - Pinoke, du klarede den.
Far er kommet til skade. Jeg må hjælpe ham.
Løb. Jeg indhenter dig.
Far? Far, sig noget til mig.
Far, vågn op.
Far, Figaro er her. Og Cleo. De er her alle sammen.
Du må ikke dø, far.
Vær sød ikke at dø.
Med et tegn du vinder
hvad du ønsker
Pinocchio. Er du her, min dreng?
Ja, far, jeg er her. Vi er her alle sammen.
Cleo? Figaro?
Figaro.
Jeg havde en underlig drøm om, at vi var blevet slugt af en hval.
Ja, far. Men det var ikke en hval. Det var et havuhyre, og vi slap ud.
Ja, det gjorde vi. Nu kan jeg huske det. Du reddede os.
Du svømmede hurtigere end noget skib.
Det kunne ingen rigtig dreng gøre.
Pinocchio, du prøvede af hele dit hjerte, -
- og det gør dig til en ærlig dreng.
Ved du, hvad det også gør dig til? God og meget tapper.
Da du kom til mig, -
- fik jeg dig måske til at tro, at jeg ville have en anden.
Men det var dig, jeg ønskede mig.
Du vil altid være min rigtige dreng.
Det er intet ved dig, jeg vil ændre.
Jeg er meget stolt af dig.
Og jeg elsker dig meget højt.
Jeg elsker også dig, far.
Vi er kommet temmelig langt, ikke, min dreng?
Det er vi godt nok, far. Lad os nu få dig hjem.
Ja, lad os komme hjem.
Kom så, Cleo og Figaro. Men ...
Pinocchio ...
Kender du vejen?
Vi følger lyset.
Således viste Pinocchio sig til sidst at være tapper, ærlig og god.
Og siden da er der blevet fortalt mange historier om ham.
Folk siger, at han blev forvandlet til en vaskeægte rigtig dreng.
Skete det virkelig? Hvem ved? Men én ting ved jeg.
I sit hjerte er Pinocchio lige så rigtig, -
- som en rigtig dreng nogensinde kunne være.
BASERET PÅ DISNEYS KLASSIKER OG CARLO COLLODIS "PINOCCHIOS EVENTYR"
Oversættelse: Louise Munk Alminde